Red Bull Junior Team

Red Bull Junior Team er et program som drives av energidrikkselskapet Red Bull GmbH og har som formål å identifisere potensielle framtidige racingstjerner innen formelbilracing. De unge lovende førerne som er en del av programmet mottar finansiering og støtte fra Red Bull mens de konkurrerer i lavere formelbilklasser. 

Programmet har vært vellykket i den forstand at det har brakt en rekke førere fram til Formel 1. I 2004 ble Christian Klien den første Red Bull-junioren som kjørte i Formel 1, mens Sebastian Vettel i 2008 ble den første Red Bull-junioren som vant et Formel 1-løp, Italias Grand Prix. Vettel er dog den eneste Red Bull-junioren som per 2013 har vunnet et Formel 1-løp. Red Bull eier to team i Formel 1, hovedteamet Red Bull Racing, samt Scuderia AlphaTauri, det tidligere Minardi-teamet som ble kjøpt i 2005 med det spesifikke formål å gi plass i Formel 1 for de unge førerne i juniorprogrammet.

Red Bull Junior Team ble opprettet i 2001 som Red Bulls europeiske førerprogram. Det lignende Red Bull Driver Search, som nå er lagt ned, var en amerikansk versjon basert på samme ide. Det var i drift fra 2002 til 2005, og blant førerne som deltok var Scott Speed, som  kjørte i Formel 1 for Toro Rosso i  og .

Red Bull Junior Team var også det offisielle navnet til RSM Marko, et team som deltok i Formel 3000 mellom 1999 og 2003, sponset av Red Bull og drevet av Helmut Marko.

 Red Bull Junior Team-førere som har gått videre til Formel 1 
 Fører År Team  Enrique Bernoldi 2001–2002 Arrows  Christian Klien 2004–2006, 2010 Jaguar, Red Bull Racing, HRT  Narain Karthikeyan 2005, 2011–2012 Jordan, HRT  Patrick Friesacher 2005 Minardi  Robert Doornbos 2005–2006 Minardi, Red Bull Racing  Vitantonio Liuzzi 2005–2007, 2009–2011 Red Bull Racing, Scuderia Toro Rosso, Force India, HRT  Scott Speed 2006–2007 Scuderia Toro Rosso  Sebastian Vettel 2007–d.d. BMW Sauber, Scuderia Toro Rosso, Red Bull Racing, Scuderia Ferrari, Aston Martin  Sébastien Buemi 2008–2011 Scuderia Toro Rosso  Jaime Alguersuari 2009–2011 Scuderia Toro Rosso  Karun Chandhok 2010–2011 HRT, Lotus  Daniel Ricciardo 2011–d.d. HRT, Scuderia Toro Rosso, Red Bull Racing, Renault, McLaren  Jean-Éric Vergne 2012–2014 Scuderia Toro Rosso  Daniil Kvjat 2014-2020 Scuderia Toro Rosso, Red Bull Racing, Scuderia AlphaTauri Pierre Gasly 2017 - d.d.Scuderia Toro Rosso, Red Bull Racing, Scuderia AlphaTauri Alexander Albon 2019-2020, d.d.Scuderia Toro Rosso, Red Bull Racing, Williams Racing Yūki Tsunoda 2021-d.d.Scuderia AlphaTauri

 Referanser 

 Eksterne lenker 
 Red Bull Junior Team
 Red Bull Racing

Kategori:Motorsportteam
Kategori:Etableringer i 2001
Kategori:Red Bull